**OBRAZAC 1**

Pozivaju se građani i pravne osobe da se uključe u savjetovanje s javnošću u vezi s izradom **Izmjena i dopuna Programa provedbe mjera ruralnog razvoja PGŽ za razdoblje 2017.-2020.g.**

Savjetovanje se provodi u vremenu od 17.03.2020. do 27.03.2020. putem obrasca 2 - Obrazac sudjelovanja u savjetovanju s javnošću.

O primjedbama i mišljenjima javnost će biti izvještena putem obrasca 3 - Izvješće o savjetovanju s javnošću u postupku donošenja općeg akta/dokumenta.

Cilj izrade Programa bio je potaknuti razvoj ruralnog prostora Županije kroz jačanje konkurentnosti sektora poljoprivrede i šumarstva, poboljšanje kvalitete života u ruralnim područjima te postizanje raznolikosti ruralnoga gospodarstva te povećanje poduzetničke i turističke aktivnosti.

Početkom 2020. godine, nakon tri godine provedbe Programa, Upravni odjel pokrenuo je proceduru Procjene učinaka Programa s prijedlogom njegovih izmjena i dopuna s ciljem utvrđivanja dosad postignutih pokazatelja i rezultata provedbe Programa s naglaskom na uočene poteškoće u provedbi Programa, a sve kako bi se poboljšala kvaliteta i rezultati provedbe Programa.

Osnovni razlog izmjene i dopune je produženje trajanja Programa kako bi se premostilo razdoblje do početka provedbe novog programskog razdoblja 2021.-2027. i donošenje strateških dokumenata na nacionalnoj razini, sve do donošenja novog Programa

Kao rezultat Procjene učinaka Programa provedbe s prijedlogom njegovih izmjena i dopuna, izrađen je Izvještaj o vrednovanju (Prilog 3. Programa), koji predstavlja temelj za izradu izmijenjenog i dopunjenog Programa.

U Program su dodane dvije potpuno nove mjere u segmentu poljoprivrede i to Mjera 1.1.3. razvoj i obnova stočnog fonda na području Gorskog kotara gdje je zbog otežani prirodni uvjeti gospodarenja te izražene specifičnost za uzgoj stoke i proizvodnju Cilj povećati konkurentnost poljoprivrednih gospodarstava koji se bave stočarstvom na području Gorskog kotara i povećati broj stoke na poljoprivrednom gospodarstvu. Nova je i mjera 1.1.4. Povećanje konkurentnosti poljoprivrednih gospodarstava ulaganjem i razvojem diversificiranih djelatnosti. Svrha mjere je stvaranje i razvoj alternativnih izvora prihoda na poljoprivrednim gospodarstvima. Mjerom će se poticati diversifikacija poljoprivrednih gospodarstava kroz preradu poljoprivrednih proizvoda, aktivnosti ruralnog turizma te tradicijskih i umjetničkih obrta na ruralnom području PGŽ-a.

Osim novih mjera napravljene su izmjene u iznosima i postocima financiranja te usklađenja lista bodovanja i uvjeti, a naročito u provedbi mjera u gospodarstvu kod mjere 1.2.1 Nabava opreme za proizvodne i uslužne djelatnosti u sektoru malog gospodarstva i mjere 1.3.1. Povećanje dodane vrijednosti turističkih sadržaja te razvoj i unapređenje selektivnih oblika turizma na ruralnom području PGŽ.

Savjetovanje će trajati kraće od predviđenog iz razloga pripreme prijedloga Dokumenta za usvajanje od strane Županijske skupštine te dobivanja potrebne suglasnosti za mjere u poljoprivredi od strane Ministarstva poljoprivrede.

Zainteresirana stručna javnost također je uključena u izradu Dokumenta putem mogućnosti očitovanja na pojedine dijelove Dokumenta tijekom izrade. Dokument je prezentiran Stručnom vijeću Centra za poljoprivredu i ruralni razvoj, te LAGovima koji djeluju na području PGŽ.